|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 31.07.2025.

|  |
| --- |
|  |

**Спољнотрговинска робна размена, за јун 2025.****Укупна спољнотрговинска робна размена Србије за период јануар-јун 2025. године износи:**– **40816,3 милионa долара – раст од 11,4% у односу на исти период претходне године;**– **37406,5 милиона евра – раст од 10,4% у односу на исти период претходне године.****Извезено** је робе у вредности од **18046,0** **милиона долара**, што чини повећање од 11,2% у односу на исти период претходне године, а **увезено** је робе у вредности од **22770,3 милиона долара**, што је за 11,5% више него у истом периоду претходне године. **Извоз** робе, изражен у **еврима**, имао је вредност од **16534,7 милиона евра**, што чини повећање од 10,2% у поређењу са истим периодом претходне године. **Увоз** робе имао је вредност од **20871,8 милиона евра**, што представља повећање од 10,6% у односу на исти период прошле године. **Дефицит** износи **4724,3 милиона долара**, што чини повећање од 12,9% у односу на исти период претходне године. Изражен у **еврима**, дефицит износи **4337,1 милиона евра**, што је повећање од 12,1% у поређењу са истим периодом претходне године.**Покривеност увоза извозом** је **79,3%** и мања је од покривености у истом периоду претходне године, када је износила 79,5%.Посматрано регионално, највећи удео у извозу Србије имао је Регион Војводине (32,6%); следи Београдски регион (22,7%), Регион Јужне и Источне Србије (21,9%), Регион Шумадије и Западне Србије (21,2%), а око 1,5% извоза је неразврстано по територијама. Највећи удео у увозу Србије имао је Београдски регион (45,1%); следе Регион Војводине (31,0%), Регион Шумадије и Западне Србије (13,1%), Регион Јужне и Источне Србије (8,9%), а око 2,0% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 62,3%(11250,2 мил. долара), следе роба за широку потрошњу, 25,3% (4559,6 мил. долара) и опрема, 12,4% (2235,9 мил. долара). Некласификована роба по намени износи 0,0% (0,2 мил. долара). У **структури увоза по намени производа** највише су заступљени производи за репродукцију, 53,3% (12145,9 мил. долара), следе роба за широку потрошњу, 21,3% (4858,3 мил. долара), и опрема, 11,7% (2675,0 мил. долара). Некласификована роба по намени износи 13,6% (3091,1 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 57,9% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 2805.7 | 2569.6 | Кина  | 3269.3 | 2990.8 |
| Босна и Херцеговина  | 1097.3 | 1005.4 | Немачка  | 2643.2 | 2418.4 |
| Италија | 1088.1 | 993.2 | Италија  | 1490.8 | 1364.9 |
| Кина  | 1064.9 | 982.8 | Мађарска  | 1175.1 | 1083.3 |
| Мађарска  | 849.9 | 778.4 | Турска | 1126.5 | 1029.8 |

Наш други по важности партнер јесу земље **CEFTA**, са којима имамо суфицит у размени од 1481,1 мил. долара, који је резултат углавном извоза: житарица и производа од њих, друмских возила, нафте и нафтних деривата, пића, медицинских и фармацеутских производа. Извоз Србије износи 2615,3 мил. долара, а увоз 1134,3 мил. долара за посматрани период. Покривеност увоза извозом је 230,6%. Изражено у еврима, извоз износи 2394,4 мил. евра,а увоз 1042,0 мил. евра (суфицит износи 1352,4 мил. евра, а покривеност увоза извозом 229,8%).Посматрано појединачно по земљама, већи суфицит у размени остварен је са земљама из блиског окружења: Црном Гором (извозе се највише електрична енергија и лекови за малопродају, а увозе се највише електрична енергија и сушено свињско месо), Северном Македонијом (извозe се електричне енергија и електрични проводници, а увозe се електрична енергија и катализатори на носачу) и Босном и Херцеговином (извозе се гасна уља и електрична енергија, а увозе се електрична енергија и неангломерисани лигнит). Од осталих земаља истиче се и суфицит са Бугарском, Словачком, Чешком, Румунијом, Немачком... Највећи дефицит јавља се у трговини са Кином (највише због увоза телефона за мрежу станица). Следи дефицит са: Турском, Казахстаном, Италијом, Руском Федерацијом, Мађарском...**Према одсецима Стандардне међународне трговинске класификације (СМТК)**, извоз првих пет одсека чини 33,8% укупног извоза. Увоз првих пет одсека чини 24,8% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 13,8%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 2013.2 | 1844.3 | Електричне машине и апарати | 1409.9 | 1291.0 |
| Обојени метали | 1146.2 | 1051.4 | Нафта, нафтини деривати | 1136.3 | 1045.9 |
| Металне руде и отпаци метала | 1027.3 | 946.7 | Медицински и фармацеутски производи | 1123.6 | 1030.8 |
| Друмска возила  | 974.0 | 887.3 | Друмска возила | 1038.1 | 950.0 |
| Погонске машине и уређаји | 939.1 | 860.1 | Индустријске машине | 948.2 | 865.7 |
|  |  |  |  |  |  |

У **јуну** 2025. годинеје извезено је робе у вредности од **3310,4 милиона долара**, што чини повећање од 21,3% у односу на исти месец претходне године. Увоз је износио **3891,0 милиона долара**,што је повећање од 13,3% у односу на исти месец претходне године.Изражено у еврима извезено је робе у вредности од **2885,2 милиона евра**, што чини повећање од 14,1% у односу на исти месец претходне године. Увоз је износио **3391,7 милиона евра**, што је повећање од 6,6% у односу на исти месец претходне године.Рачунато у доларима, десезонирани индекс јун 2025/мај 2025. године показује раст извоза за 3,3% и пад увоза за 0,3%. Рачунато у еврима, десезонирани индекс јун 2025/мај 2025. године показује раст извоза за 4,0% и раст увоза за 1,7%.Према Номенклатури статистике спољне трговине (**НССТ**) замесец **јун**:На листи првих 5 производа у **извозу**, прво место заузима извоз *сетова проводника за авионе, возила и бродове* (163 мил. долара)*;* друго место припада извозу *рафинисаног бакра* (143 мил. долара); на трећем месту је извоз *рудa бакра и концентрата* (120 мил. долара)*;* следиизвоз *осталих машина, уређаја и опреме* (74 мил. долара); последње место припада извозу *осталих делова и прибора за моторна возила* (70 мил. долара).Листа првих 5 производа у **увозу** показује да су *лекови за малопродају* (129 мил. долара) наш први увозни производ; други по значају је увоз *сирове* *нафте и уља од битуминозних минерала* (97 мил. долара); на трећем месту листе је увоз *електричне енергије* (65 мил. долара); следи увоз *генераторских агрегата* (56 мил. долара); последње место заузима увоз *природног гаса у гасовитом стању* (51 мил. долара);Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |